"Паўлінка"... У Беларусі, напэўна, няма ніводнага чалавека, які не ведаў бы славутую купалаўскую камедыю. "Паўлінка" Янкі Купалы – адзін з тых дыяментаў, што складаюць скарбонку нацыянальнай культуры беларускага народа. Не адно пакаленне акцёраў славутага акадэмічнага тэатра імя Янкі Купалы іграе ў гэтым спектаклі, не адно пакаленне гледачоў захапляецца спектаклем купалаўцаў. Героі п'есы жывуць і на самадзейнай сцэне, у свой час атрымалі новае жыццё на экране...